ไฟไหม้กองขยะชีวมวลที่ลำปาง จนท.เร่งดับเกรงควันกระทบชุมชนใน อ.งาว
เกิดเหตุไฟไหม้กองขยะชีวมวลในพื้นที่ อ.งาว จ.ลำปาง ตั้งแต่กลางดึกที่ผ่านมา เจ้าหน้าที่นำรถดับเพลิงกว่า 10 คัน เร่งดับ เกรงควันไฟและฝุ่นละอองส่งผลกระทบต่อชาวบ้านในชุมชนข้างเคียงเมื่อกลางดึกคืนที่ผ่านมา (21.00 น.วันที่ 15 เม.ย.63) พลตำรวจตรี อนุชา อ่วมเจริญ ผบก.ภ.จ.ลำปาง พร้อมด้วยเจ้าหน้าที่สำนักงานป้องกันและบรรเทาสาธารณภัยจังหวัดลำปาง นำรถบรรทุกน้ำกว่า 10 คัน และรถแบ็กโฮ รถตัก เร่งสกัดไฟที่กำลังลุกไหม้กองขยะชีวมวล ที่วิสาหกิจชุมชนแห่งหนึ่งใน ต.หลวงใต้ อ.งาว จ.ลำปาง โดยไฟได้ลุกไหม้กองขยะชีวมวลซึ่งส่วนใหญ่จะเป็นซังข้าวโพด และเศษไม้ใบไม้แห้ง ในพื้นที่ของโรงงานดังกล่าวเป็นบริเวณกว้างกินพื้นที่กว่า 4 ไร่ และ ขณะนี้ ยังคุกรุ่นอยู่จากการสอบถามคนดูแลโรงงานดังกล่าวทราบว่า โรงงานได้รับชื้อซังข้าวโพดและเศษไม้ จากชาวบ้านในพื้นที่เพื่อนำมาผลผลิตเป็นถ่านส่งไปขาย โดยก่อนเกิดเหตุได้เกิดไฟลุกไหม้คาดว่าน่าจะเกิดจากการสันดาป ของซังข้าวโพด คนงานได้นำรถตักเพื่อสกัดไฟที่กำลังลุกไหม้แต่ไม่สามารถดับได้ เนื่องจากอากาศร้อนจัดประกอบกับมีกระแสลมพัดแรงทำให้ไฟได้ลุกลามอย่างรวดเร็ว จึงแจ้งเจ้าหน้าที่พร้อมรถน้ำดับเพลิงเร่งเข้าทำการดับไฟก่อนที่จะเกิดกลุ่มควันไฟจะลอยปกคลุมในพื้นที่ชุมชนที่อยู่ที่อยู่ห่างออกไปกว่า 1 กิโลเมตร เบื้องต้นคาดว่าเนื่องจากสภาพอากาศในพื้นที่มีอากาศร้อนจัดจึงทำให้เกิดสันดาปในกองเชื้อเพลิงชีวมวล ส่วนสาเหตุที่แท้จริงและค่าเสียหายยังอยู่ระหว่างการสอบสวนหา
เกิดเหตุไฟไหม้กองขยะชีวมวลในพื้นที่ อ.งาว จ.ลำปาง ตั้งแต่กลางดึกที่ผ่านมา เจ้าหน้าที่นำรถดับเพลิงกว่า 10 เร่งดับ เกรงควันไฟและฝุ่นละอองส่งผลกระทบต่อชาวบ้านในชุมชนข้างเคียง
ไฟไหม้กองขยะ,ขยะชีวะมวล,อ.งาว,ลำปาง,โรงงานผลิตถ่านชีวะมวล,ดับไฟไหม้กองขยะ,ควันไฟบ่อขยะ,ข่าวทั่วไป